Magdalena Pleiweis

Magdalena Pleiweis (jaiotzez Knafel; Maria Elend, 1815eko ekainaren 21a – Ljubljana, 1890eko uztailaren 20a) esloveniar sukaldari eta idazlea izan zen. 1868an eslovenierazko lehen sukaldaritza liburua idatzi zuen: Slovenska kuharica ali navod okusno kuhati navadna in imenitna jedila.

 Bizitza 

Magdalena Knafel 1815eko ekainaren 21ean jaio zen Maria Elenden, Karintian, Joseph Knafel eta Maria (Wernig) Knafel nekazarien familian. 1856ko urtarrilaren 20an Valentin Pleiweisekin ezkondu zen Ljubljanako katedralean.

Sukaldari ona zen eta, Valentin Vodniken 1799ko Kuharske bukve liburuak inspiratuta, eslovenierazko lehen sukaldaritza liburua idatzi zuen, Slovenska kuharica ali navod okusno kuhati navadna in imenitna jedila izenekoa. Liburu horrek Vodniken errezeta ezagunenetako batzuk jasotzen zituen, Esloveniako plater tradizionalak gehituta eta eslovenieraren sustapenari buruzko atalak kenduta. Hainbat aldiz berrargitaratu da, XXI. mendera arte. Geroagoko egile batek, Felicita Kalinšekek, liburua gehiago garatu zuen 1912an eta 1935ean, 3.000 errezeta bildu arte. 1956rako, 13 aldiz berrargitaratu zen, 1970eko hamarkadan berriro ezagun egin zen eta 1990eko hamarkadan eguneratu zen.

Pleiweis 1890eko uztailaren 20an hil zen Ljubljanan, istripu zerebrobaskular baten ondorioz.

 Erreferentziak 

 Kanpo estekak 

Kategoria:Esloveniako sukaldariak
Kategoria:Emakume sukaldariak
Kategoria:Esloveniako idazleak
Kategoria:XIX. mendeko emakume idazleak
Kategoria:Sukaldaritzako liburuen egileak
Kategoria:Ljubljanan hildakoak
Kategoria:Istripu zerebrobaskularrak hildakoak